עידו בן-ארצי

עידו בן-ארצי (נולד ב-5 בספטמבר 1994) הוא מאמן שחמט ושחמטאי ישראלי בדרגת אמן בינלאומי וחוקר באוניברסיטת תל אביב בתחום מדעי המוח.

נכון ליולי 2023, הוא מדורג במקום ה-117 בישראל לפי מד כושר.

ביוגרפיה

עידו בן-ארצי למד בתיכון עמית עמל בראשון לציון.

היה ספורטאי מצטיין בצה"ל ושירת ביחידת מיטב. במסגרת תפקידו פעל לקידום נוער בסיכון. בוגר תואר ראשון במדעי המוח מאוניברסיטת תל אביב.

משחק בליגה הלאומית בקבוצת מועדון הפועל כפר סבא. היה שותף לזכיית קבוצת המועדון שלוש שנים ברציפות (בשנים 2013-2011) בליגה העילית לנוער. בשנת 2015 השיג דרגת אמן בינלאומי.

בין התלמידים אותם הוא מאמן: אלוף ישראל עד גיל 16 לשנת 2021, יהלי סוקולובסקי; ואת מיקה אינגל, אלופת ישראל עד גיל 10 לבנות לשנת 2018.

בן ארצי חוקר באוניברסיטת תל אביב בתחום מדעי המוח. כחלק מהמחקר שלו הוא מבצע, בין היתר, ניסויים קוגניטיביים על מנת להבין טוב יותר תהליכי למידה וקבלת החלטות שבבסיס חשיבתם של שחמטאים.

נוסף על כך, הוא כותב בלוג בו הוא עוסק בקשר בין שחמט לתחומים שונים.

לבן-ארצי שני אחים. הוא בזוגיות ומתגורר בתל אביב.

הישגים בולטים 
 2007 - זכה בסגנות אליפות ישראל עד גיל 13, שנערכה באשדוד, לאחר שצבר 6 נקודות מ-7 אפשריות.
 2009 - זכה באליפות ישראל עד גיל 15, שנערכה באשדוד, לאחר שצבר 5 נקודות מ-7 אפשריות.
 2012 - זכה באליפות ישראל עד גיל 18, שנערכה בתל אביב.
 2014 - זכה בסגנות אליפות ישראל עד גיל 20, שנערכה בכפר סבא.

מבחר תחרויות בהן השתתף
 אליפות ישראל בשחמט 2014
 אליפות אירופה בשחמט 2015

קישורים חיצוניים

 הבלוג של עידו בן-ארצי, באתר מדיום

הערות שוליים

אמנים בין-לאומיים ישראלים
ראשון לציון: אישים
מאמני שחמט ישראלים
אלופי ישראל לנוער בשחמט
בוגרי תיכון עמית עמל (ראשון לציון)
בוגרי אוניברסיטת תל אביב
ישראלים שנולדו ב-1994